**OBRAZLOŽENJE UZ PRORAČUN OPĆINE POSEDARJE ZA RAZDOBLJE 2024.-2026.GODINE**

Temeljem članka 39.Zakona o proračunu (NN 144/21) predstavničko tijelo jedinice lokalne i područne (regionalne) samouprave obvezno je do kraja tekuće godine donijeti proračun za iduću, kao i projekciju proračuna za sljedeće dvije proračunske godine. Metodologija izrade proračuna propisana je Zakonom o proračunu (NN 144/21) i podzakonskim aktima kojima se regulira provedba Zakona - Pravilnikom o proračunskim klasifikacijama (NN 26/10, 120/13, 1/2020) i novim Pravilnikom o proračunskom računovodstvu i računskom planu (NN 114/10, 31/11, 124/14, 87/16, 108/2020) koji se primjenjuju od 2017.godine. Metodologija izrade proračuna nije se mijenjala. Smjernicama ekonomske i fiskalne politike Vlada Republike Hrvatske daju se parametri Ministarstvu financija za izradu Upute za izradu državnog proračuna i Uputa za izradu proračuna jedinica lokalne i područne (regionalne) samouprave Proračun Općine Posedarje za 2024.godinu temelji se na ranije usvojenoj projekciji uz određena odstupanja u odnosu na projekciju uvjetovana je izmjenama zakonskih okvira, posebno izmjenama poreznih propisa te općinskih odluka, kao i dinamikom realizacije planiranih aktivnosti i projekata. Temeljem navedenog, proračun za 2024.godinu donosi se na razini podskupine računa (treća razina računskog plana), dok se projekcija za 2025. i 2026. godinu donosi na razini skupine (druga razina računskog plana). Ova, zakonom propisana, manje detaljna razina prikazivanja planskih podataka opravdava se većom mogućom fleksibilnosti u izvršavanju proračuna. Naglasak se stavlja na planiranje po programima (a unutar njih po aktivnostima i projektima) a ne na vrstu i visinu pojedinačnog troška u okviru nekog programa (planiranog na nekom nižem nivou). U pisanom obrazloženju koje prati proračun važno je utvrditi i istaknuti zakonsku podlogu te ciljeve i željene rezultate svakog pojedinačnog programa.

Proračun se sastoji od:

- Općeg dijela

- Posebnog dijela

- Plana razvojnih programa

Posebni dio proračuna sastoji se od rashoda i izdataka raspoređenih po programima (aktivnostima i projektima) unutar razdjela/glava definiranih u skladu s organizacijskom klasifikacijom Proračuna. Stoga su sve aktivnosti i projekti raspoređeni u odnosu na program i funkciju. Plan razvojnih programa sadrži ciljeve i prioritete razvoja Općine Posedarje s programskom i organizacijskom klasifikacijom proračuna. Proračun Općine Posedarje za 2024.godinu je konsolidiran, što znači da su svi prihodi i rashodi proračunskim korisnika Dječjeg vrtića CVRČAK planirani u proračunu sukladno ekonomskoj, programskoj, funkcijskoj, organizacijskoj i lokacijskoj klasifikaciji te izvorima financiranja.

Plan razvojnih programa predstavlja strateško-planski dokument jedinice lokalne samouprave, te stvara dobru pretpostavku za povezivanje svih strateških dokumenata s proračunskim planiranjem.

**OPĆI DIO**

Opći dio proračuna čini Račun prihoda i rashoda i Račun financiranja. U računu prihoda i rashoda podaci proračuna navedeni su po ekonomskoj klasifikaciji (računima računskog plana proračuna), a čine ih prihodi poslovanja / skupina konta 6 / i prihodi od prodaje nefinancijske imovine / skupina konta 7 / te rashodi poslovanja / skupina konta 3 / i rashodi za nabavu nefinancijske imovine / skupina konta 4 /. Iznosi prihoda i primitaka proračuna Općine Posedarje za naredno trogodišnje razdoblje planirani su temeljem ostvarenja za prethodnu godinu i Uputama za izradu proračuna jedinice lokalne i područne (regionalne) samouprave za razdoblje 2024. - 2026.godine RH kojima su utvrđene odrednice prihoda i rashoda lokalnih jedinica.

Ukupni prihodi i primici proračuna Općine Posedarje za 2024.godinu planirani su u iznosu od **10.571.611,00 EUR**. Dok je porezne prihode i vlastite prihode Općine za naredne dvije godine moguće predvidjeti s više ili manje odstupanja, prihode skupine 63 vrlo je teško planirati, budući da za isto ne postoje dugoročne naznake. Informacije o mogućim prihodima iz ovih izvora, obično su izvjesne tek u jednogodišnjem periodu. Obzirom na obvezu uravnoteženosti proračuna, pripadajući rashodi i izdaci planiraju se na razini očekivanih prihoda i primitaka. Rashodi se u općem dijelu proračuna navode zbirno (za sve proračunske korisnike i upravni odjel), a detaljno su razrađeni u posebnom dijelu proračuna. U računu financiranja navode se (također po ekonomskoj klasifikaciji) planirani izdaci za financijsku imovinu i otplatu kredita i zajmova / skupina konta 5/. U proračunu Općine Posedarje za 2024. - 2026.godinu planirani su izdaci skupine 5.

**PRIHODI I PRIMICI PRORAČUNA U 2024.GODINI**

Ukupni Prihodi i primici Proračuna za 2024.godinu predlažu se u iznosu od **10.571.611,00 EUR**.

**PRIHODI OD POREZA**

Najvažniji prihodi jedinica lokalne i područne (regionalne) samouprave jesu prihodi od poreza na dohodak. Svaka jedinica lokalne i područne (regionalne) samouprave izrađuje plan prihoda uzimajući u obzir vlastite gospodarske i društvene specifičnosti te pridržavajući se Zakona o proračunu i Zakona o fiskalnoj odgovornosti. Planirani prihodi 61 sadrže prihode od poreza i prireza na dohodak i prihode od općinskih poreza (porez na potrošnju, porez na kuće za odmor, porez na potrošnju alkoholnih i bezalkoholnih pića), te prihode od poreza na promet nekretnina. Prihodi od poreza 61 planiraju se u iznosu od **1.869.900,00 EUR.**

**POMOĆI IZ INOZEMSTVA I OD SUBJEKATA UNUTAR OPĆEG PRORAČUNA**

U okviru planiranih prihoda skupine 63 iznos **2.792.625,00 EUR** očekuje se od pomoći proračunu iz drugih proračuna, pomoći od izvanproračunskih korisnika te pomoći od državnog proračuna temeljem prijenosa EU sredstava.

**PRIHODI OD IMOVINE**

Temeljem svoje imovine (skupine 64) Općina Posedarje planira tijekom 2024.godine ostvariti **67.877,00 EUR** prihoda i to s osnova iznajmljivanja imovine (poslovni prostori, javno-prometne površine), naknada za koncesije i sl.

**PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA**

Skupina 65 obuhvaća prihode prihode od upravnih pristojbi te prihode po posebnim propisima kao što su komunalna naknada, komunalni doprinos, te ostale prihode. U okviru ovih prihoda planirani su prihodi od upravnih i administrativnih. U okviru ove skupine najveći dio imaju prihodi po posebnim propisima koji se odnose na prihode od komunalnih doprinosa i komunalnih naknada. Planirani su u iznosu od **957.256,00 EUR.**

**PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA**

Skupina 66 obuhvaća prihode od prodaje proizvoda i robe te pruženih usluga i prihodi od donacija. Planirani su u iznosu od **28.506,00 EUR**.

**KAZNE, UPRAVNE MJERE I OSTALI PRIHODI**

Skupina 68 obuhvaća prihode od kazne, upravnih mjera i ostali prihodi. Planirani su u iznosu od **83.000,00 EUR**.

**PRODAJA NEFINANCIJSKE IMOVINE**

Skupina 7 obuhvaća prodaju nefinancijske imovine koja je u vlasništvu Općine Posedarje. Planirani su u iznosu od **4.718.734,00 EUR**.

**RASHODI I IZDACI PRORAČUNA U 2024.GODINI**

Ukupni rashodi i izdaci proračuna predlažu se u iznosu od **10.571.611,00 EUR**, što uključuje rashode poslovanja u iznosu od **4.356.213,00 EUR,** rashode za nabavu nefinancijske imovine u iznosu od **6.209.098,00 EUR,** izdaci za financijsku imovinu i otplate zajmova u iznosu od **6.300,00 EUR.**

U planiranim rashodima proračuna obuhvaćeni su i rashodi proračunskim korisnika, sukladno ekonomskoj, programskoj, funkcijskoj i lokacijskoj klasifikaciji te izvorima financiranja.

**POSEBNI DIO**

U posebnom dijelu proračuna planski podaci rashoda i izdataka raspoređeni su na način da se poštuju sve zakonom propisane klasifikacije:

\* Organizacijska (podaci su razvrstani po razdjelima i glavama )

\* Ekonomska (prilikom planiranja koriste se računi računskog plana)

\* Funkcijska (svakom je programu dodijeljena šifra - četveroznamenkasti broj funkcije koja se izvršava kroz određene programe)

\* Programska (unutar razdjela i glava proračuna osnovne planske cjeline su programi, koji se izvršavaju kroz različite aktivnosti)

\* Izvori financiranja (prihodi i primici grupirani su u skupine iz kojih se podmiruju rashodi i izdaci određene vrste i namjene; navedeno se provodi zbog praćenja namjenskog trošenja proračunskog novca)

**Program 1001: Rad Općinskog vijeća** je planiran u iznosu od 61.095,00 EUR.

Ovaj Program obuhvaća aktivnosti kojim se osigurava nesmetano funkcioniranje Općinskog vijeća, ohuhvaća obilježavanje proslave dana Općine Posedarje i obuhvaća programe malih komunalnih akcija.

**Osnovni cilj programa** je unaprijediti kvalitetu života na području Općine Posedarje.

**AKTIVNOST A100101 - NAKNADE ZA ČLANOVE VIJEĆA** je planiran u iznosu od 16.700,00 EUR.

**AKTIVNOST A100102 - POTPORA RADU POLITIČKIM STRANKAMA** je planiran u iznosu od 3.700,00 EUR.

**AKTIVNOST A100103 - OBILJEŽAVANJE PROSLAVA DANA OPĆINE** je planiran u iznosu od 5.695,00 EUR.

**AKTIVNOST A100106 - MJESNI ODBORI “PROGRAM MALIH KOMUNALNIH AKCIJA”** je planiran u iznosu od 35.000,00 EUR.

**Program 1002: „REDOVNA DJELATNOST UPRAVE“** planiran je u iznosu od **1.164.598,00 EUR**.

Ovaj Program obuhvaća aktivnosti kojima se osiguravaju sredstva za redovno financiranje zaposlenika iz radnog odnosa, a rashodi se odnose na sve odjele Općinske uprave, aktivnosti za podmirivanje materijalnih i financijskih rashoda, koji uključuju naknade za prijevoz zaposlenika, aktivnosti za podmirenje financijskih rashoda za bankarske usluge, usluge platnog prometa i ostale financijske rashode.

**Osnovni cilj programa** je dugoročno provoditi politiku plaća i drugih materijalnih prava zaposlenika Općine Posedarje u skladu s proračunskim mogućnostima te osigurati sredstva za nesmetano obavljanje upravnih, stručnih i ostalih poslova u službama uprave kao i redovno podmirivati sve financijske obveze prema zaposlenicima i ostalima te ostvariti uvjete za redovno funkcioniranje odjela. Osnovni je cilj unaprijediti kvalitetu života na području Općine Posedarje.

**AKTIVNOST A100201: “IZVRŠNA UPRAVA I ADMINISTRACIJA”** je planirana u iznosu od 1.002.562,00 EUR.

**AKTIVNOST A100208: “NAJAM VOZILA”** je planiran u iznosu od 27.777,00 EUR.

**AKTIVNOST A100210: “FINANCIJSKI LEASING”** je planiran u iznosu od 6.560,00 EUR.

**AKTIVNOST A100211: “AGLOMERACIJA KARINSKOG I NOVIGRADSKOG MORA”** je planiran u iznosu od 3.098,00 EUR.

**AKTIVNOST A100213: “KAPITALNA POMOĆ TRGOVAČKIM DRUŠTVIMA”** je planiran u iznosu od 12.000,00 EUR.

**KAPITALNI PROJEKT K100204: “NABAVA OPREME (računalna oprema i uredska oprema)** je planiran u iznosu od 2.901,00 EUR.

**KAPITALNI PROJEKT K100206: “PROJEKTNA DOKUMENTACIJA ZA GRADNJU OPĆINSKE ZGRADE”** je planirana u iznosu od 26.000,00 EUR.

**KAPITALNI PROJEKT K100207: “NABAVA OSTALE OPREME”** je planirana u iznosu od 3.700,00 EUR.

**PROGRAM 1003: Organizacija i provođenje zaštite i spašavanja** je planiran u iznosu od 751.778,00 EUR.

Ovaj program obuhvaća sudjelovanje u provedbi mjera zaštite od požara, eksplozija, gašenje požara, spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u nesrećama. Ovu djelatnost obavljaju vatrogasne postrojbe, dobrovoljna vatrogasna društva i vatrogasne zajednice. Ustavom RH propisano je da jedinice lokalne samouprave obavljaju poslove iz lokalnog djelokruga kojima se neposredno ostvaruju potrebe građana među kojima je i zaštita od požara.

**Osnovni cilj programa** je zaštita i spašavanje.

**AKTIVNOST A100301: “FUNKCIONIRANJE DVD-a Posedarje** je planirana u iznosu od 89.786,00 EUR.

**AKTIVNOST A100302: “FUNKCIONIRANJE CIVILNE ZAŠTITE”** je planirana u iznosu od 11.992,00 EUR.

**KAPITALNI PROJEKT K100304: “IZGRADNJA VATROGASNOG DOMA”** je planirana u iznosu od 650.000,00 EUR.

**Program 1005: “Poticanje razvoja turizma”** je planiran u iznosu od 385.000,00 EUR.

**Cilj razvoja turizma** je poboljšati turističku infrastrukturu Općine Posedarje, poboljšati informiranost turista, ponuditi što više kvalitetnih događanja koja će proširiti turističku ponudu Općine Posedarje, a posebni ciljevi se odnose na stvaranje materijalnih preduvjeta za bavljenje turističkom djelatnošću, razvoj ljudskih potencijala za bavljenje turizmom kao i promoviranje Općine Posedarje kao turističke destinacije.

**AKTIVNOST A100501: “Organizacija manifestacija Posedaračkog i Vinjeračkog ljeta”** je planiran u iznosu od 195.000,00 EUR.

**AKTIVNOST A100504: “Pomoć Turističkoj zajednici područje Novigradsko more”** je planirana u iznosu od 130.000,00 EUR.

**Kapitalni projekt K100503: “Opremanje turističkog ureda”** je planirana u iznosu od 60.000,00 EUR.

**Program 1006: “ZAŠTITA OKOLIŠA”** je planirana u iznosu od 413.109,00 EUR.

**Cilj programa** je zadovoljavanje zajedničkih komunalnih potreba građana kroz redovno održavanje za osiguranje kvalitetnog življenja građana.

**AKTIVNOST A100601: “Odvoz otpada, deratizacija** je planirana u iznosu od 86.109,00 EUR.

**AKTIVNOST A100604: “Sanacija nelegalnih odlagališta otpada”** je planirana u iznosu od 10.000,00 EUR.

**AKTIVNOST A100605: “Elaborati za zaštitu okoliša”** je planirana u iznosu od 10.000,00 EUR.

**KAPITALNI PROJEKT K100605: “Ozelenjavanje Općine Posedarje”** je planirana u iznosu od 300.000,00 EUR. Taj projekt se odnosi na projekt ozelenajvanja javnih površina (groblja, parkova te ostalih javnih površina.). Taj projekt se financira iz dva izvora i to:80% od Fonda za zaštitu okoliša i ostatatak od 20% iz vlatitih izvora

**KAPITALNI PROJEKT K100606: “Nabava plovila i vozila za redarstvo”** je planirana u iznosu od 7.000,00 EUR. Općina Posedarje zajedno s općinama Poličnik, Novigrad, Ražanac, Jasenice i Starigrad planira osnovati zajedničko komunalno redarstvo. Shodno s tim planirana sredstva planiraju se za opremanje budućeg zajedničkog poduzeća.

**Program 1005: „Održavanje komunalne infrastrukture“** je planiran u iznosu od 908.955,00 EUR.

**Cilj programa** je zadovoljavanje zajedničkih komunalnih potreba građana kroz redovno održavanje za osiguranje kvalitetnog življenja građana. Program obuhvaća poslove održavanja komunalne infrastrukture razvrstane u aktivnosti i kapitalne projekte, koji predstavljaju obavljanje djelatnosti iz članka 72.Zakona o komunalnom gospodarstvu. Programom su osigurana sredstva za obavljanje poslova održavanja nerazvrstanih cesta, javne rasvjete, održavanje javnih površina, održavanje plaža, čišćenje javno-prometnih površina, uređenje okoliša objekata u vlasništvu Općine Posedarje, održavanje prometne signalizacije i održavanje groblja.

**Aktivnost A100701: „Održavanje javnih površina“** je planirana u iznosu od 336.164,00 EUR.

**Aktivnost A100703: „Održavanje javne rasvjete“** je planirana u iznosu od 186.121,00 EUR.

**Aktivnost A100702: „Održavanje nerazvrstanih cesta (lokalnih puteva)“** je planirana u iznosu od 140.000,00 EUR.

**Aktivnost A100704: “Opskrba mještana vodom s hidranta”** je planirana u iznosu od 22.335,00 EUR.

**Aktivnost A100705: „Održavanje groblja“** je planirana u iznosu od 3.520,00 EUR.

**Aktivnost A100706: „Održavanje plaža“** je planirana u iznosu od 89.161,00, EUR.

**Aktivnost A100569 : „Ukrašavanje Općinskih naselja povodom blagdana“** je planirana u iznosu od 21.654,00 EUR.

**Aktivnost A100710: “Investicijsko održavanje puteva - postavljanje asfaltnog sloja”** je planirano u iznosu od 100.000,00 EUR.

**Aktivnost A100712: “Legalizacija komunalne infrastrukture”** je planirano u iznosu od 10.000,00 EUR.

**Program 1008: „Izgradnja komunalne infrastrukture“** je planirana u iznosu od 4.370.995,00 EUR.

**Opis i cilj programa:**

Ovim programom je obuhvaćena izrada projektne dokumentacije te izgradnja komunalne i društvene infrastrukture i objekata na području Općine Posedarje; temelji se na prostorno razvojnim planovima Općine Posedarje, potrebi Općine Posedarje kao cjeline odnosno njegovih pojedinih dijelova, gospodarskim mogućnostima i raspoloživim financijskim sredstvima Općine Posedarje. Primarni cilj ovog programa je uređenje i razvoj Općine Posedarje, odnosno poboljšanje životnih uvjeta stanovanja za mještane Općine Posedarje.

**Aktivnost A100874: “KATASTARSKA IZMJERA k.o. SLIVNICA** je planirana u iznosu od 113.000,00 EUR.

**Aktivnost A100875: “KATASTARSKA IZMJERA k.o. VINJERAC** je planirana u iznosu od 113.000,00 EUR.

**Aktivnost A100876: “KATASTARSKA IZMJERA k.o. ISLAM LATINSKI** je planirana u iznosu od 50.000,00 EUR.

**Aktivnost A100879: “PROJEKT SPORTSKE DVORANE POSEDARJE”** je planirana u iznosu od 42.500,00 EUR.

**Aktivnost A100879: “PROJEKT BOĆALIŠTA - POSEDARJE**” je planirana u iznosu od 10.000,00 EUR.

**Kapitalni projekt K100802: “Izgradnja vodovoda”** je planirana u iznosu od 160.300,00 EUR.

**Kapitalni projekt K100804: “Izgradnja dječjih igrališta”** je planirana u iznosu od 65.000,00 EUR.

**Kapitalni projekt K100805: “Rekonstrukcija groblja”** je planirana u iznosu od 495.000,00 EUR.

**Kapitalni projekt K100807: “Izrada urbanističkih planova i projektne dokumentacije”** je planirana u iznosu od 687.470,00 EUR.

**Kapitalni projekt K100807: “Izgradnja prometnica”** je planirana u iznosu od 310.000,00 EUR.

**Kapitalni projekt K100811: “Izgradnja autobusnih stajališta (kućica)”** je planirana u iznosu od 15.000,00 EUR.

**Kapitalni projekt K100814: “Izgradnja poslovne zone Posedarje”** je planirana u iznosu od 800.000,00 EUR.

**Kapitalni projekt K100815: “Izgradnja javne rasvjete”** je planirana u iznosu od 50.000,00 EUR.

**Kapitalni projekt K100821: “Izgradnja komunalne infrastrukture u Ivandićima”** je planirana u iznosu od 46.453,00 EUR.

**Kapitalni projekt K100822: “Rekonstrukcija vanjske rasvjete**” je planirana u iznosu od 620.000,00 EUR.

**Kapitalni projekt K100823: “Izgradnja kružnog raskrižja Sveti Duh Podgradina”** je planirana u iznosu od 13.272,00 EUR.

**Kapitalni projekt K100825: “Izgradnja mosta na Baštici i ormitološke šetnice Sveti Duh”** je planirana u iznosu od 750.000,00 EUR.

**Tekući projekt T100819: “Rekonstrukcija DRUŠTVENI DOM SLIVNICA”** je planirana u iznosu od 30.000,00 EUR.

**Program 1010: „Razvoj sporta i rekreacije“** je planiran u iznosu od 337.640,00 EUR.

Ovaj program obuhvaća donacije doznačene za realizaciju raznih projekata i manifestacija sportskih, kulturnih i ostalih udruga i raznih društava, koji su dužni pravdati utrošena sredstva naknadnim izvješćima.

**A101001: Financiranje sportskih udruga** je planiran u iznosu od 180.000,00 EUR.

**K101002: Izgradnja sportskih objekata** je planiran u iznosu od 157.640,00 EUR.

**Program 1009: „Promicanje kulture“** je planiran u iznosu od 72.719,00 EUR.

Ovaj program obuhvaća donacije doznačene za realizaciju raznih projekata i manifestacija kulturnih, koji su dužni pravdati utrošena sredstva naknadnim izvješćima.

**Aktivnost A100901: “Kulturne manifestacije”** su planirane u iznosu od 15.665,00 EUR.

**Aktivnost A100903: “Religija”** je planirana u iznosu od 7.054,00 EUR.

**Aktivnost A100905: “Provedba programa udruga u kulturi”** je planirana u iznosu od 50.000,00 EUR.

**Program 1011 Javne potrebe u školstvu** planirano je u iznosu od 1.022.713€ a obuhvaća aktivnosti:

**Aktivnost A101101 Osnovno,srednjoškolsko i visoko obrazovanje** u iznosu od 137.500€ a obuhvaća tekuće pomoći proračunskim korisnicima drugih proračuna u iznosu od 24.000€ a odnosi se na pomoć dječjem vrtiću Ljubičica u Maslenici radi boravka djece s područja Općine Posedarje u njihovom vrtiću, kapitalne pomoći proračunskim korisnicima drugih proračuna u iznosu odn 35.000€ a odnose se na pomoć osnovnoj školi Braća Ribar Posedarje za potrebe izgradnje nove kuhinje u Podgradini i za uređenje dvorišta u Podgradini, stipendije studentima u iznosu od 40.000€, sufinanciranje prijevoza srednjiškolaca u iznosu od 6.500€, sufinanciranje kupnje radnog materijala za potrebe osnovnoškolaca u iznosu od 25.000€, kupnja likovnih kutija za osnovnoškolce u iznosu od 7.000€.

**Kapitalni projekt K101106 Izgradnja novog dječjeg vrtića** u iznosu od 885.213€.

Jedna od nužnih potreba stanovnika Općine Posedarje je gradnja novog dječjeg vrtića. Novi vrtić bi se gradio u Posedarju na predjelu Čelinka. Ukupni troškovi gradnje planiraju se cca 2.500.000€ čija se gradnja planira kroz trogodišnje razdoblje. Financiranje projekta planira se iz EU-sredstva-zajednička poljoprivredna politika 80% a ostatak iz vlastitih izvora.

**Program 1012** **općinski program socijalne skrbi** planiran je u iznosu od 258.133€ a obuhvaća aktivnost:

**Aktivnost A101201** **Naknade građanima i kućanstvima** u iznosu od 127.775€ a obuhvaća tekuće pomoći proračunskim korisnicima drugih proračuna (sufinanciranje boravka djece u Latici u iznosu od 2.900€) ,porodiljne naknade i oprema za novorođenčad u iznosu od 50.000€, sufinanciranje cijene prijevoza djece u vrtić Latica te jedne invalidne osobe na liječenje u iznosu od 1.126€, troškovi stanovanja a odnosi se na plaćanja troškova smještaja jedne studentice u studentskom domu u iznosu od 750€ i troškove stanovanja koji se temelje na novom zakonu o socijalnojn skrbi u iznosu od 3.300€, tekuće donacije planirane su u iznosu od 69.699€ i to. 9.843€ potrebitim kućanstvima, 50.000€ jednokratna pomoć umirovljenicima te 9.856 pomoć Crvenom križu Zadar.

**Tekući projekt T101023 Projekt Zlatne ruke** planiran je u iznosi od 130.358€. Taj projekt se financira iz sredstava EU a odnosi se na pružanje pomoći potrebitim starijim osobama korz zapošljavanje geront domaćica. Planiranje tog projekta ide kroz trogodišnje razdoblje.

**Proračunski korisnik 47070 Dječji vrtić Cvrčak Posedarje** planiran je u iznosu od 368.502€.

Obuhvaća aktivnost:

**A101102 Financiranje dječjeg vrtića Cvrčak Posedarje** u iznosu od 307.000€ što Općina Posedarje financira iz svog proračuna a odnosi se na bruto plaće, ostale rashode za zaposlene, rashode za materijal i energiju, ostale nespomenute rashode poslovanja.

**Aktivnost A101103 Financiranje dječjeg vrtića Cvrčak posedarje van riznice** u iznosu od 61.502€ obuhvaća troškove vrtića koje vrtić financira iz svog proračuna.

**Program 1015 Djelatnost vlastitog komunalnog** **pogona** planiran je u iznosu od 334.980€ .

Obuhvaća aktivnost i projekt i to:

**Aktivnost A101501 redovita djelatnost vlastitog komunalnog pogona** u iznosu od 270.839€ a obuhvaća rashode za zaposlene, materijalne rashode.

**Aktivnost A101502 Naplata parkinga** u iznosu od 24.141€ kunaaobuhvaća sve materijalne rashode oko organizacije naplate parkinga.

**Kapitalni projekt K101501 Opremanje vlastitog komunalnog pogona** odnosi se na kupnju opreme za vlastiti komunalni pogon u iznosu od 40.000€.